21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.3840/22 της 14/18 Μαρτ. 1974 (ΦΕΚ Β΄ 332) Περί καθορισμού των αναγκαιούντων στοιχείων της δηλώσεως φόρου μεταβιβάσεως ακινήτων δια την ακριβή περιγραφήν του μεταβιβαζομένου ακινήτου. Έχοντες υπ ’όψει: Την διάταξιν της παρ. 4 του άρθρ. 7 του δια του  Νόμ.  1587/50   κυρωθέντος    Α.Ν. 1521/50    «περί (Αντί της σελ. 54,09(β) Σελ. 54,09(γ) Τεύχος 531-Σελ. 139 Φορολογία Μεταβίβασης Ακινήτων και Πλοίων 27.Α.θ.17-21 φόρου μεταβιβάσεως ακινήτων», ως τούτο ετροποποιήθη και συνεπληρώθη υπό των διατάξεων της παρ. 3 του άρθρ. 1 του Ν.Δ. 329/74 «περί τροποποιήσεως και συμπληρώσεως των διατάξεων του δια του Νόμ. 1587/50 κυρωθέντος Α.Ν. 1521/50 «περί φόρου μεταβιβάσεως ακινήτων», αποφασίζομεν: Ορίζομεν όπως η κατά το άρθρ. 7, παρ. 1, του Α.Ν. 1521/50, ως νύν ισχύει, δήλωσις, πέραν των εν παρ. 3 του άρθρου τούτου ρητώς απαριθμουμένων στοιχείων, περιέχη, δια την ακριβή περιγραφήν του μεταβιβαζομένου ακινήτου και τα ακόλουθα: 1)Την πόλιν ή το χωρίον εις ο κείται το μεταβιβαζόμενον ακίνητον. β)Την συνοικίαν και την περιφέρειαν ένθα το ακίνητον. 3)Την διεύθυνσιν του μεταβιβαζομένου ακινήτου, ήτοι την οδόν και αριθμόν, τετράγωνον, πλατείαν, στοάν, κλπ. 4)Το είδος του ακινήτου, ήτοι εάν είναι οικία, διαμέρισμα, κατάστημα, γραφείον, αποθήκη, ξενοδοχείον, εργοστάσιον κινηματοθέατρον, οικόπεδον, αγροτεμάχιον κλπ. 5)Τον χαρακτηρισμόν του ακινήτου, ήτοι προκειμένου μεν περί διαμερίσματος εάν είναι εσωτερικόν, εξωτερικόν, γωνιαίον, διαμπερές κλπ., προκειμένου δε περί οικοπέδου εάν είναι σύνηθες, γωνιαίον, μη άρτιον, τυφλόν κλπ. 6)Τον προσαναλισμόν του μεταβιβαζομένου ακινήτου. 7)Το είδος της οικοδομής, ήτοι εάν είναι λιθόκτιστος, πλινθόκτιστος, ξυλίνη, προκατεσκευασμένη κλπ. 8)Το έτος κατασκευής της οικοδομής. 9)Την ποιότητα της κατασκευής της οικοδομής (ήτοι συνήθης, πολυτελής, υπερπολυτελής κλπ.). 10)Την ακριβή θέσιν του μεταβιβαζομένου ακινήτου εν τη οικοδομή, ήτοι τον αριθμόν του ορόφου ή της εσοχής, το εάν τούτο κείται εις το υπόγειον, ημιϋπόγειον, ισόγειον, ημιόροφον, ρετιρέ, δώμα κλπ. 11)Την εκτισμένην επιφάνειαν αυτού εις τετραγωνικά μέτρα. 12)Τον όγκον των κτισμάτων εις κυβικά μέτρα 13)Επί διαμερισμάτων, το ποσοστόν εξ’ αδιαιρέτου επί του όλου οικοπέδου και επί των κοινοχρήστων και κοινοκτήτων χώρων. 14)Επί οικοπέδου, την έκτασιν αυτού εις τετραγωνικά μέτρα, το σχήμα, το άρτιον και οικοδομήσιμον, ως και το ποσοστόν καλύψεως και το ανώτατον επιτρεπόμενον ύψος της επ’ αυτού δυναμένης να κατασκευασθή οικοδομής. Σελ. 54,10(γ) Τεύχος 531-Σελ. 140 15)Επί αγροτεμαχίων ή αγροκτημάτων, την απόστασιν τούτων εξ εθνικών οδών, θαλάσσης (προκειμένου περί παραθαλασσίων περιοχών), βιομηχανικών ζωνών και οικισμών. 16)Επί συστάσεως δουλείας επί ακινήτου, την αξίαν του όλου ακινήτου, την ηλικίαν του επικαρπωτού ή τον χρόνον της επικαρπίας και την αξίαν του μεταβιβαζομένου εμπραγμάτου δικαιώματος. 17)Πρόχειρον σχεδιάγραμμα περιλαμβάνον τας διαστάσεις, τα όρια ως και παν έτερον στοιχείον αναγκαιούν δια τον ακριβή προσδιορισμόν αυτού. 18)Τα στοιχεία των τυχόν πλειόνων αγοραστών του αυτού ακινήτου, ήτοι ονοματεπώνυμον, επάγγελμα, διεύθυνσιν κλπ. ως και το ποσοστόν συγκυριότητος εκάστου. Τέλος δε, εν τη δηλώσει δέον να περιληφθεί παν έτερον στοιχείον, όπερ κατά την κρίσιν των συμβαλλομένων δύναται ν’ ασκήση επιρροήν κατά τον προσδιορισμόν της αγοραίας αξίας του ακινήτου. Η παρούσα δημοσιευθήτω δια της Εφημερίδος της Κυβερνήσεως. 